OpenLLM-France/wikimedia huggingface dataset:
# Ronald McDonald

Ronald McDonald és un personatge fictici vestit de pallasso i un dels símbols de la companyia de menjar ràpid McDonald's, també conegut com a Ronny o Ronny McDonald, i va a aparèixer per primer cop en 1963.
Segons el llibre Fast Food Nation (2001) el 96% dels infants dels Estats Units és capaç de reconèixer al pallasso. Això el converteix en un dels personatges més coneguts, gairebé com el Pare Noel.
El color del seu vestit és groc i vermell, i representa la mostassa i el quètxup, ingredients inseparables de l'hamburguesa, tot i que el seu aspecte no ha estat sempre el mateix. Com a imatge de marca que és, ha canviat molt amb els anys, adaptant-se als gusts dels clients. És típic trobar-se el personatge assegut en un banc descansant amb les cames creuades.

## Filmografia

* el Juego : (1977)
* Jugutes : (1980)
* Mickologo : (1982)
* Fraggles ROck : (1984)
* Luxo Jr : (1985)
* Tin Games : (1986)
* Red dream's : (1987)
* Tin TOy : (1988)
* Mac and Me : (1988)
* Knick Knack : (1989)
* Game Story : (1989)
* A tin toy christmas : (1991)
* Tin toy : (1992)
* Game Story 2 : (1993)
* Toy Story (juguetes) : (1995)
* Funny Games : (1 de januaro de 1997 - 12 juno 1999)
* Jerry's game : (1997)
* The avendutre of Ronald Mcdonald's, controle force : (1998)
* A bug's life : (1998)
* Mulan : (1998)
* The adventure of Ronald McDonald's, medieval force : (1999)
* Toy Story 2 : (1999)
* Buzz lightyear, el filmo : debuto aventura : (2000)
* L'aventura del Buzz Lightyear : (2000-2006)
* Monstra, Inc : (2001)
* The adventure of Ronald Mcdonald's : (2002)
* El Bigdil : (Septembro 2003- 23 julio 2004)
* Super Size Me : (2004)
* Game Story 3 : (2005)
* Logorama : (2009)
* Toy Story 3 : (2010)

## Referències

* ↑ Miller, Kyle Michael. «French fry flashback! Willard Scott was Ronald McDonald in 1963» (en anglès). Today, 25-04-2014. [Consulta: 15 novembre 2021].

## Vegeu també

* McDonald's
# Torre de Darnac

La Torre de Darnac, o de Coma Darns, era un castell medieval d'estil romànic del segle xi situat en el terme comunal de Brullà, a la comarca del Rosselló (Catalunya del Nord).
El seu emplaçament, i les restes que en queden, juntament amb les de la Capella de Darnac, són entre les edificacions actuals del Mas Tardiu, al nord-oest del terme de Brullà.

## Història

El lloc és documentat des del 967 (locum quem dicunt Darnago) i apareix al llarg de l'edat mitjana amb diferents variants: el 981, el sacellum de Darnago (capella p santuari), el 1145, cumba de Darnach, el 1161, cumba de Arns, el 1188, comba Darns, etc. El 973 era Elna qui hi tenia nombroses possessions; en canvi, el 1383 estava dins de les possessions d'Elionor i Constança de Perellós, filles de Ramon de Perellós.

## Característiques

La torre, possiblement del segle xiii, fou totalment arrebossada al segle xix, fins al punt que ara per ara és impossible de veure'n els detalls constructius.

## Bibliografia

* Ponsich, Pere. «Castells i fortificacions militars del Rosselló anteriors al 1300: Brullà, Torre de Darnac o de Coma Darns». A: El Rosselló. Barcelona: Enciclopèdia Catalana, 1993 (Catalunya romànica, XIV). ISBN 84-7739-601-9.

## Referències

* ↑ El Mas Tardiu en els ortofotomapes de l'IGN
# Zhilova (cràter)

Zhilova és un cràter d'impacte en el planeta Venus de 53 km de diàmetre. Porta el nom de Maria Zhilova (1870-1934), astrònoma russa, i el seu nom va ser aprovat per la Unió Astronòmica Internacional el 1985.

## Referències

* ↑ «Zhilova». Gazetteer of Planetary Nomenclature. United States Geological Survey. [Consulta: 1r juliol 2017].

## Vegeu també

* Llista de cràters de Venus
# Pol (Sant Bartomeu del Grau)

Pol és un edifici de Sant Bartomeu del Grau (Osona) inclòs a l'Inventari del Patrimoni Arquitectònic de Catalunya.

## Descripció

Es tracta d'un edifici de tres pisos, de planta rectangular i teulada a doble vessant lateral en relació a la façana d'entrada. Els murs són de pedres irregulars i morter, i totes les obertures de la casa tenen llinda de pedra. La llinda de la porta principal està decorada amb una senzilla garlanda i la data de 1814. A la part esquerra de la façana, la casa s'amplia amb un cos, també de planta rectangular i el teulat a una sola vessant que fa un porxo amb dues grans arcades perfilades de maó al primer pis. Al davant de la casa, diverses construccions, avui mig enrunades, tancaven un pati interior.

## Història

A la llinda de la porta d'entrada hi ha la data 1814.

## Referències

* 1 2 «Pol». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 11 març 2019].
# Província de Guercif

La província de Guercif (àrab: إقليم جرسيف, iqlīm Jarsīf; amazic: ⵜⴰⵙⴳⴰ ⵏ ⴳⴰⵔⵙⵉⴼ, tasga n Garsif) és una de les províncies del Marroc, fins 2015 part de la regió de Taza-Al Hoceima-Taounate i actualment de la de L'Oriental. Té una superfície de 7.307 km² i 216.717 habitants censats en 2014. La capital és Guercif. Fou creada el 2009 mitjançant decret n.2-09-319 de l'11 de juny per desmembrament de la província de Taza.

## Divisió administrativa

La província de Guercif consta de 1 municipis i 9 comunes:
* Guercif (M)
* Assebbab
* Barkine
* Houara Oulad Raho
* Lamrija
* Mazguitam
* Oulad Bourima
* Ras Laksar
* Saka
* Taddart

## Referències

* ↑ Note sur les premiers résultats du Recensement Général de la Population et de l'Habitat 2014
* ↑ PDF «Décret n.2-09-319 del 17 joumada II 1430 (11 de juny de 2009) modificant i completant el dahir n.1-59-351 del 1r joumada II 1379 (2 de desembre de 1959) relatiu a la divisió administrativa del Regne». Bulletin officiel du Royaume du Maroc, 5744, juin 2009, pàg. 1017. Arxivat de l'original el 10 de juliol 2009. ISSN: 0851-1217 [Consulta: 29 novembre 2011]. Arxivat 10 de juliol 2009 a Wayback Machine.
* ↑ PDF «Régions - Guercif : Une jeune province vouée à un bel avenir». Le Matin, janvier 2011 [Consulta: 29 novembre 2011].
* ↑ «Cens general de població 2004» ( PDF) (en (francès)). Arxivat de l'original el 2010-06-01. [Consulta: 16 juliol 2016].
# Museu Històric Militar de Melilla

El Museu Militar de Melilla és un museu de la ciutat espanyola de Melilla. Està situat en el Baluard de la Concepció Alta, en el Primer Recinte Fortificat de Melilla La Vella.

## Història

En el marc de la celebració del V Centenari de Melilla es va celebrar una exposició sobre la història militar, amb fons del Museu de l'Exèrcit, que una vegada acabada es van quedar a Melilla, i amb altres cedits per la Ciutat Autònoma, així com uns altres de particulars van formar aquest museu, sent inaugurat el 15 de juliol de 1997.

## Descripció

En el magatzem de pólvora, a la sala baixa es troba l'exposició permanent, en la qual s'exposen uniformes militars, maquetes, diorames, mestresses de tota mena,,, destacant una màquina Enigma, i una cadira de muntar d'Isabel II i en l'alta les mostres temporals, amb canons i morters situats en les plataformes d'artilleria.

## Referències

* ↑ «Museos». http://www.melillamonumental.org. Arxivat de l'original el 16 de juliol de 2018. [Consulta: 22 enero 2018].
* ↑ «Museo Histórico Militar de Melilla» (en castellà). Colección Guardia Civil. [Consulta: 19 juliol 2018].
* ↑ «Museo Histórico Militar». http://www.melillaturismo.com. Arxivat de l'original el 27 d'octubre de 2017. [Consulta: 7 octubre 2017].

## Enllaços externs

* Lloc web oficial
* Visita virtual
# Rocanys

Els Rocanys és una muntanya de 578 metres que es troba al municipi de l'Aleixar, a la comarca catalana del Baix Camp.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Tiberi Avidi Quiet

Tiberi Avidi Quiet (llatí: Tiberius Avidius Quietus; † 107) va ser un polític romà dels segles i i ii dC.
Quiet era membre d'una família distingida, rica i molt ben connectada políticament originària de Faventia. Tenia un germà anomenat Gai Avidi Nigrí i dos nebots, Gai Avidi Nigrí i Titus Avidi Quiet. Així mateix, la filla del seu germà era Avídia Plàucia, cunyada de l'emperador Hadrià. Quiet i la seva família estigueren probablement emparentats amb Gai Petroni Ponci Nigrí, cònsol l'any 37, any en què va morir l'emperador Tiberi.
Quiet va ser nomenat governador de Britànnia l'any 97, càrrec que mantingué fins a l'any 100. També va ser Procònsol de la província d'Acaia en dades desconegudes.
Entre les seves amistats destaquen el filòsof Publi Trasea Pet, l'historiador grec Plutarc i el senador romà Plini el jove. Plutarc dedicà el seu tractat Sobre el retard de la divina venjança a Quiet i un opuscle sobre ètica De fraterno amore també a Quiet i al seu germà Nigrí.
El seu fill, Tiberi Avidi Quiet el jove, va ser Cònsol sufecte l'any 111, Procònsol d'Àsia i Procònsol d'Àfrica el 125 o el 126.

## Referències

* ↑ Hi ha fonts que l'anomenen Tit (llatí: Titus) en comptes de Tiberi.
* ↑ Birley, A.R.. The Fasti of Roman Britain. Oxford: Clarendon Press, 1982, p. 85-87. ISBN 9780198148210.
# Proix

Proix és un municipi francès situat al departament de l'Aisne i a la regió dels Alts de França. L'any 2007 tenia 144 habitants.

## Demografia
### Població

El 2007 la població de fet de Proix era de 144 persones. Hi havia 56 famílies de les quals 16 eren unipersonals (16 dones vivint soles i 16 dones vivint soles), 16 parelles sense fills, 20 parelles amb fills i 4 famílies monoparentals amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 77 habitatges, 56 eren l'habitatge principal de la família, 15 eren segones residències i 6 estaven desocupats. Tots els 75 habitatges eren cases. Dels 56 habitatges principals, 47 estaven ocupats pels seus propietaris, 8 estaven llogats i ocupats pels llogaters i 1 estava cedit a títol gratuït; 5 tenien dues cambres, 14 en tenien tres, 11 en tenien quatre i 26 en tenien cinc o més. 36 habitatges disposaven pel capbaix d'una plaça de pàrquing. A 25 habitatges hi havia un automòbil i a 24 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Proix el 2009. :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 0 | 85 a 89 | 0 |
| 0 | 80 a 84 | 0 |
| 4 | 75 a 79 | 4 |
| 0 | 70 a 74 | 12 |
| 8 | 65 a 69 | 0 |
| 0 | 60 a 64 | 4 |
| 4 | 55 a 59 | 4 |
| 4 | 50 a 54 | 8 |
| 0 | 45 a 49 | 0 |
| 4 | 40 a 44 | 0 |
| 4 | 35 a 39 | 4 |
| 8 | 30 a 34 | 0 |
| 4 | 25 a 29 | 8 |
| 8 | 20 a 24 | 8 |
| 0 | 15 a 19 | 4 |
| 4 | 10 a 14 | 4 |
| 4 | 5 a 9 | 8 |
| 4 | 0 a 4 | 16 |

## Economia

El 2007 la població en edat de treballar era de 88 persones, 59 eren actives i 29 eren inactives. De les 59 persones actives 50 estaven ocupades (34 homes i 16 dones) i 9 estaven aturades (2 homes i 7 dones). De les 29 persones inactives 12 estaven jubilades, 3 estaven estudiant i 14 estaven classificades com a «altres inactius».

### Ingressos

El 2009 a Proix hi havia 57 unitats fiscals que integraven 147 persones, la mediana anual d'ingressos fiscals per persona era de 12.035 €.

### Activitats econòmiques

L'únic establiment que hi havia el 2007 era d'una empresa de transport.
L'any 2000 a Proix hi havia 5 explotacions agrícoles que ocupaven un total de 380 hectàrees.

## Poblacions més properes

El següent diagrama mostra les poblacions més properes.

## Referències

* ↑ Population et logements par commune depuis le recensement de 1962 (1961 pour les Dom) à 1999 (francès)
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* ↑ Revenus fiscaux des ménages en 2008
* ↑ Créations et stock d'établissements par commune en 2009
* ↑ Exploitations agricoles
* Résumé statistique Fitxa resum de dades estadístiques de Proix a l'INSEE.
* Évolution et structure de la population Fitxa amb el detall de dades de Proix a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Tomohiro Ishikawa

Tomohiro Ishikawa (石川 知裕 Ishikawa Tomohiro, 18 de juny de 1973) és un polític japonés de Hokkaido i membre de la Cambra de Representants del Japó.

## Biografia

Ishikawa va començar la seua carrera política com a secretari de l'antic secretari general del Partit Democràtic (PD), Ichirō Ozawa. Després de la candidatura fallida de Satoshi Arai a les eleccions a governador de Hokkaidō de 2007, Ishikawa va prendre el lloc d'Arai a la circumscripció proporcional de Hokkaidō. En les històriques eleccions generals japoneses de 2009, Ishikawa va vèncer en la lluita per l'escó al popular ministre de finances Shōichi Nakagawa.
El 2010, Ishikawa va estar involucrat en un escàndol de donacions econòmiques a polítics que també involucrava a Ichirō Ozawa. Ishikawa va declarar que havia errat recaudant 400 milions de iens que ell i els altres secretaris anaven a donar a Ozawa per a comprar terres a Tòquio. Després de ser definitivament acussat, Ishikawa abandonà el PD i romangué a la Cambra de Representants del Japó com a no-adscrit. Ishikawa va continuar amb el seu escó durant el procés d'apelació. El 2011 va unir-se al Nou Partit Daichi i va concòrrer a les eleccions generals japoneses de 2012 sota les seues sigles. En el districte electoral va ser derrotat per l'esposa del ja difunt Shōichi Nakagawa, Yūko Nakagawa, però Ishikawa va aconseguir un escó a la cambra gràcies a la llista proporcional (sistema d'hondt) del NPD. Els seus afers amb la justícia van fer que hagués d'abandonar el seu escó en maig de 2013, quan va decidir enfocar-se únicament en el seu recurs a la decisió judicial. Va ser reemplaçat al seu escó per la filla de Muneo Suzuki, lider del NDP, Takako Suzuki, qui era la següent a la llista proporcional. El seu recurs va ser rebutjat pel Tribunal, el qual va condemnar a Ishikawa en setembre de 2014 a 2 anys en presó, ajornant la seua entrada en tres anys.
Durant eixe temps, Ishikwa va abandonar la política, però el 2015 va tornar a ingressar al PD. En les eleccions generals japoneses de 2017, la muller d'Ishikawa, Kaori Ishikawa fou elegida pel districte 11 de Hokkaidō, antic districte electoral del seu marit, derrotant a Yūko Nakagawa (PLD).

### Candidat a governador

El 2019, Ishikawa fou el candidat dels partits d'esquerra i centre-esquerra (PDC, PDG, PCJ, PSD) a les eleccions a governador de Hokkaidō de 2019 a les quals va perdre contra el candidat de la dreta i inclús del seu pròpi partit (PLD, KMT i NPD), Naomichi Suzuki.

## Referències

* ↑ Error: hi ha títol o url, però calen tots dos paràmetres.«» (en japanese). Yahoo! Japan. [Consulta: 26 maig 2010].
* ↑ «Archived copy». Arxivat de l'original el 2010-05-14. [Consulta: 25 maig 2010].
* ↑ Kyodo News «Ex-Ozawa aide convicted over fund scandal to quit as Diet member». Japan Times, 17-05-2013 [Consulta: 10 desembre 2017].
* ↑ «Còpia arxivada» (en japanese). Tokachi Mainichi Shimbun, 03-10-2014 [Consulta: 8 novembre 2019]. Arxivat 25 de desembre 2017 a Wayback Machine. «Còpia arxivada». Arxivat de l'original el 2017-12-25. [Consulta: 8 novembre 2019].
# Museu Històric-Artístic de Novelda

El Museu Històric-Artístic de Novelda es troba a la segona planta de la Casa de la Cultura de la ciutat de Novelda (Vinalopó Mitjà, País Valencià). La seua fundació es remunta al 29 de gener de 1980, i els seus fons procedien de les col·leccions de Juan Ribelles Amorós i Manuel Romero Iñesta.

## Història

Després del seu reconeixement oficial per part de la Direcció general de Belles arts, Arxius i Biblioteques del Ministeri de Cultura, el 10 de març de 1983, el museu arqueològic de Novelda va ser traslladat de l'antic palau de la Senyoria (al carrer Jorge Juan, 1) a la Casa de la Cultura (al carrer Jaume II, 3). En aquest moment, el museu comptava amb un espai expositiu de 97 m² que acollia les vitrines d'exposició, una oficina, un magatzem i un xicotet fons bibliogràfic.
En 1989, el museu amplia la seua oferta cultural amb una nova Secció de Paleontologia, els fons de la qual procedien de les excavacions al Castell de la Mola i d'aportacions de particulars. En 2003, aquesta secció va ser retirada.
El 26 d'abril de 1996 va ser reconegut com a museu permanent del País Valencià per la Conselleria de Cultura, Educació i Ciència.
En 2003, es va inaugurar el nou espai expositiu, amb magatzems, laboratori, espai per a investigadors, sala per a activitats didàctiques, i una biblioteca amb més de mil volums i arxiu fotogràfic, a més de la sala d'exposició permanent.

## Col·leccions

La col·lecció del museu recorre la història de la vall de Novelda des del Paleolític Mitjà fins a l'època moderna i contemporània dels segles XVII-XIX. Els primers fons, procedents de les col·leccions de Juan Ribelles Amorós i Manuel Romero Iñesta, són l'ara denominat "Fons Antic".
Entre les peces més destacades, hi podem trobar penjolls de collaret de caragols de mar, del poblat de l'Edat de Bronze del Zambo; una gerra pintada amb la creu de Calatrava, realitzada fa més de 500 anys; un segell de forner, utilitzat pels romans per marcar la massa del pa abans de coure'l, o una campana de l'antiga ermita de Santa Maria Magdalena, realitzada en bronze al segle xvii.

## Vegeu també

* Casa-Museu Modernista de Novelda

## Referències

* 1 2 «Novelda. Arqueología y museo» (en castellà). MARQ i Ajuntament de Novelda, 2005. [Consulta: 3 juny 2020].
* 1 2 Andrés Díaz, Daniel «El Museo Histórico-Artístico de la ciudad de Novelda (Alicante): pasado y presente de una institución.». Boletín del Museo Arqueológico Nacional, 35, 2017, pàg. 2159. Arxivat de l'original el 2019-05-18 [Consulta: 3 juny 2020].
* ↑ «Ruta Arqueológica de Novelda - Turismo Cultural - Rutas Temáticas - Ruta Arqueológica de Novelda». [Consulta: 3 juny 2020].
* ↑ «Novelda, arqueología y museo». Fundación CV MARQ, 2005, pàg. 21.
* ↑ «Piezas destacadas del museo arqueológico de Novelda».
# Los Lledons (Orcau)

Los Lledons és un indret del terme municipal d'Isona i Conca Dellà, a l'antic terme d'Orcau, al Pallars Jussà.
El lloc és al sud-oest del poble d'Orcau, a la plana que s'estén entre el barranc del Pont de Fusta (ponent) i la llau dels Juncs (llevant). És a prop i al sud-est de Suterranya, però en territori d'Orcau. La Cabana del Perut i la del Roi són als Lledons.

## Enllaços externs

* Institut Cartogràfic de Catalunya
# Tiberi Bessó

Tiberius Julius Caesar Nero Gemellus, conegut com a Tiberi Bessó (10 d'octubre de 19 - vers 37/38) va ser un noble romà fill de Drus el Jove i Clàudia Livil·la, nebot de Claudi, net de Tiberi i cosí i fill adoptiu de Calígula. Va rebre el seu sobrenom (Bessó - Gemellus) a causa que era el bessó de Tiberi Claudi Cèsar Germànic Bessó, que va morir quan era un nen l'any 23. El pare de Bessó, Drus, va morir en estranyes circumstàncies quan el nen només tenia quatre anys. Es creu que va ser el Prefecte del pretori, Luci Eli Sejà que va matar-lo. La mare de Bessó va morir a causa de la seva participació en el complot per enderrocar al seu sogre Tiberi, i també per enverinar presumptament al seu marit.
No es coneixen massa dades sobre la vida de Bessó, ja que va ser ignorat per gairebé tots els components de la família imperial. Tant és així que el seu pas de la infància a l'edat adulta, amb la cerimònia de la toga viril, es va celebrar quan Bessó tenia divuit anys, mentre que l'edat normal per celebrar aquest ritu era els catorze anys.
Quan comptava amb dotze anys, Bessó va ser cridat a l'Illa de Capri, lloc de retir de Tiberi, on va viure amb l'emperador i amb el seu cosí Calígula. Tiberi va nomenar a Bessó i a Calígula hereus conjunts del tron imperial, però era evident que l'emperador afavoria més Calígula que al seu propi net i Bessó no va poder fer valer la seva herència quan Tiberi va morir, quedant Calígula com l'únic hereu al tron.
Livil·la havia estat l'amant de Sejà durant molts anys i era lògic tenir dubtes sobre la paternitat del jove.
Tiberi va morir el 16 de març de 37 i Calígula es va convertir en emperador. Calígula va adoptar a Bessó però va manar assassinar-lo el 37 o 38 per conspirar presumptament contra l'emperador mentre aquest estava malalt.
El poc que s'ha escrit sobre Tiberi Bessó està connectat amb els relats sobre Calígula.

## Bibliografia

* Flavi Josep. Antiguitats judaiques
# Zathura: Una aventura espacial

Zathura: Una aventura espacial (títol original en anglès: Zathura: A Space Adventure) és una pel·lícula fantàstica estatunidenca dirigida per Jon Favreau, estrenada l'any 2005, adaptació del llibre homònim de Chris Van Allsburg publicat l'any 2002. Ha estat doblada al català.

## Argument

Tancat al soterrani de la casa per Walter, el seu germà gran després d'haver-lo enfadat, Danny descobreix una caixa d'un estrany joc de societat anomenat Zathura. Tot just han començat a jugar, que els dos germans es troben propulsats a l'espai amb la casa i descobreixen també que no poden ja aturar el joc començat. Es troben enfront dels temibles Zorgons, les naus de combat dels quals ronden esperant atacar-los. Danny i Walter han de deixar la seva rivalitat de costat per poder sobreviure i esperar tornar a casa. Els caldrà doncs afrontar cada etapa del joc on tot és possible. Després de les trobades imprevistes i de les proves espectaculars, descobreixen que la seva única possibilitat és fer equip, perquè en aquest joc... només hi ha una vida.

## Repartiment

* Jonah Bobo: Danny Budwing
* Josh Hutcherson: Walter Budwing
* Kristen Stewart: Lisa Budwing
* Dax Shepard: l'astronauta
* Tim Robbins: el pare
* Frank Oz: Robot (veu)
* John Alexander: Robot
* Derek Mears: Leader Zorgon
* Douglas Tait: Zorgon
* Joe Bucaro III: Zorgon
* Jeff Wolfe: Zorgon

## Banda original

* Hey Man, interpretat per The Vacancies
* SportsCenter Theme, compost per John Colby
* Slippin, compost per Tom Hammer
* Tidal, interpretat per Appogee
* Numb, interpretat per Tiff Eaves
* Can't Be Bothered, interpretat per The Fight
* Loves Me Like a Rock, interpretat per Paul Simon

## Valoracions de la pel·lícula

* El tema del film recorda el de Jumanji, adaptació de Jumanji, una altra novel·la de Chris Van Allsburg, dirigida per Joe Johnston l'any 1995.
* "Bàsicament és 'Jumanji' en l'espai exterior (...) Puntuació: ★★ (sobre 4)."
* "Als llimbs encantat entre dormir i estar despert, Zathura se sent al mateix temps real i irreal, com un somni del que pots despertar en qualsevol moment (...) furga al prolix món de la infància: rivalitat entre germans, lluita contra l'avorriment i impulsos destructius"
* "Té tots els elements que podrien fer-la emocionant i visualment és enlluernador, però li falta la connexió emocional necessària per fer-la interessant."

## Referències

* ↑ «Zathura: Una aventura espacial». Ésadir.cat. [Consulta: 1r setembre 2022].
* ↑ «Zathura (2005)» (en anglès). [Consulta: 13 febrer 2019].
* ↑ Lumenick, Lou «Zathura: A Space Adventure» (en anglès). New York Post.
* ↑ Holden, Stephen «Zathura: A Space Adventure» (en anglès). The New York Times.
* ↑ Crust, Kevin «Zathura: A Space Adventure» (en anglès). Los Angeles Times.
# Teixidor de Reichard

El teixidor de Reichard (Ploceus reichardi) és un ocell de la família dels ploceids (Ploceidae).

## Hàbitat i distribució

Habita pantans del sud-oest de Tanzània i sud-est de la República Democràtica del Congo.

## Referències

* ↑ «Teixidor de Reichard». Cercaterm. TERMCAT, Centre de Terminologia. Rev. 20/02/2022(català)
# Rootok

Rootok (també anomenada Aektok, Aiaktak, Ouektock, Aiaiepta, Veniaminof, o Goloi (alt: Goly; rus: родила – 'despullat') és una petita illa deshabitada de les illes Krenitzin, un subgrup de les illes Fox de les illes Aleutianes orientals, a l'estat d'Alaska. Fa 6,3 km de llargada per 6,2 d'amplada.
Sovint l'illa és escrita Rooktok, mot que sembla haver sorgit d'Aektok. Al costat nord-oest de l'illa s'han observat desviacions de la brúixola de fins a 3 graus respecte a la normal. El 4 de gener de 1901 es va reservar un espai a l'illa per a la construcció d'un far, però aquest mai arribà a ser construït.

## Referències

* ↑ Bulletin - United States Geological Survey. The Survey., 1906.
* 1 2 Baker, Marcus. Geographic Dictionary of Alaska. Government Printing Office, 1906, p. 534. «Rootok island.»
* ↑ «Booklet Chart - Krenitzin Islands». NOAA. Arxivat de l'original el 2008-10-28. page 2